|  |  |  |  |  |
| --- | --- | --- | --- | --- |
| Dokumenteier | Utarbeidet av | Kontrollert av | Godkjent av Daglig leder | Godkjent Dato |
| Daglig leder | KF Høili | Ledergruppen | M Ree | 06.06.25 |



Aktsomhetsvurdering

Menneskerettigheter

2025

**Innhold**

[1 Hensikt med aktsomhetsvurderingen 2](#_Toc200102112)

[2 Gjennomføring/ styrende dokumenter 2](#_Toc200102113)

[3 Momenta AS 2](#_Toc200102114)

[4 Leverandørkjeden 3](#_Toc200102115)

[5 Kunder 3](#_Toc200102116)

[6 Vurdering av land 3](#_Toc200102117)

[7 Vår påvirkning 4](#_Toc200102118)

[8 Policy personlig data 4](#_Toc200102119)

[9 Tiltak etter aktsomhetsvurderingen 4](#_Toc200102120)

# Hensikt med aktsomhetsvurderingen

Hensikten er å kartlegge, forebygge, avbøte og redegjøre for hvordan vi håndterer faktiske og mulige negative konsekvenser av egen virksomhet, leverandørkjede og kunder, relatert til:

* Respekt for menneskerettigheter
* Ivaretagelse av arbeidstakerrettigheter
* Å unngå korrupsjon og smøring
* Å bevare miljøet

# Gjennomføring/ styrende dokumenter

Vi følger OECDs retningslinjer for ansvarlig næringsliv med OECDs veiledning for aktsomhetsvurdering. Øvrige referanser vi forholder oss til:

* United Nations Guiding Principles on Business and Human Rights (UNGP)
* FNs 10 prinsipper for ansvarlig næringsliv
* FNs bærekraftsmål

Momenta AS har over årene brukt Ansvarlighetskompasset i arbeidet med aktsomhetsvurderingen. Denne gir en innføring i retningslinjenes krav og måler bedriftens prestasjoner på temaene menneskerettigheter, herunder faglige rettigheter, arbeidsforhold, miljø og klima, forbrukerrettigheter, anti-korrupsjon, skatt og konkurranseregelverk. Kompasset gir en status på hvordan bedriften gjennomfører arbeidet med ansvarlig forretningsvirksomhet. Ferdig utfylt gir det et øyeblikksbilde av i hvilken grad bedriften etterlever kravene i OECDs retningslinjer. Svarene fremstilles også grafisk, som strålediagrammer. Slik kan ledelsen og styrene raskt få oversikt over hvor det mangler etterlevelse. Dette strålediagrammet er ytterligere supplert med kartlegging av leverandører. Kartleggingen består av flere steg. Hvem har vi handlet av? Hvilke produkter/tjenester har vi kjøpt? Hvor mye har vi handlet for? Hvor i verden er leverandøren lokalisert? Hvilken bransje er de tilknyttet? Selger de produkter med høy risiko? Har vi erfaringer som tilsier at det er en forhøyet risiko i relasjon til denne leverandøren. Denne evalueringen samlet sett gis styret et godt grunnlag for å vurdere Momenta AS sitt arbeide på dette området.

# Momenta AS

Momenta har kontor og verksted på Randaberg og har 33 ansatte. Vi har siden 2024 blitt så mange ansatte at det er krav etter norsk lov til å etablere Arbeidsmiljøutvalg. Dette vil være på plass i løpet av høsten.

Vi leverer produkter, service og systemer for prosesskontroll til olje & gass industrien. For pumper leveres også til øvrig industri. Vi er sertifisert av DNV innenfor ISO 9001 kvalitetsstyring og ISO 14001 Miljøstyring. Videre er vi Miljøfyrtårn og rapporterer på miljøprestasjonene våre og deler dette på nettsiden vår.

Momenta anerkjenner og arbeider for å ivareta menneskerettigheter, arbeidstakerrettigheter og miljø. Vi følger FNs prinsipper for ansvarlig næringsvirksomhet, FNs Global Compact. Det baserer seg på ti prinsipper på områdene menneskerettigheter, arbeidslivsstandarder, miljø og anti-korrupsjon. Videre arbeider vi for at UNGP for næringsliv og menneskerettighetene skal prege hele vår leverandørkjede. Prinsippene er innarbeidet i våre etiske retningslinjer / Code of Conduct. Våre kunder og leverandører med underleverandører skal anerkjenne og arbeide etter disse prinsippene.

# Leverandørkjeden

Vi har etablert faste leverandører i hovedsak fra EU landene Italia, Spania, Frankrike, Tyskland, Belgia og Nederland. England, USA og Australia utenfor EU. Vi krever at våre leverandører etterlever FNs prinsipper for ansvarlig næringsliv. Leverandørene har da ansvar for oppfølging av sine underleverandører, ikke minst er valg av land og underleverandører av råvarer (metaller) kritisk.

# Kunder

Våre kunder er norsk industri, i hovedsak norsk oljeindustri på norsk sokkel og noe levering til norske utbyggere som leverer internasjonalt. I hovedsak godt kjente norske kunder som ivaretar menneskerettigheter og etterlever FNs prinsipper om ansvarlig næringsliv.

# Vurdering av land

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tema | Skala | År | Norge | Frankrike | Belgia | Nederland | Italia | Spania | Tyskland | England | USA | Australia |
| Global Rights Index | 1-5 | 2024 | 1 | 2 | 3 | 2 | 1 | 2 | 1 | 4 | 4 | 3 |
| Global slavery index | Lav-høy | 2021 | Lav | Lav | Lav | Lav | Lav | Lav | Lav | Lav | Lav | Lav |
| Grad av Korrupsjon (0=veldig korrupt) | 0-100 | 2024 | 81 | 67 | 69 | 78 | 54 | 56 | 75 | 71 | 65 | 77 |
| Likestilling | 1-0 | 2023 | 0,004 | 0,034 | 0,031 | 0,013 | 0,043 | 0,043 | 0,057 | 0,083 | 0,169 | 0,056 |
| Demokratiindeks | 1-10 | 2024 | 9,8 | 7,9 | 7,64 | 9 | 7,6 | 8,1 | 8,7 | 8,3 | 7,9 | 8,9 |
| Likestilling i arbeidslivet | Prosent | 2022 | 48,8 | 48,8 | 46,9 | 46,9 | 42,8 | 47,1 | 46.7 | 47,9 | 46,4 | 47,4 |
| Sivile rettigheter | 7-1 | 2025 | 1 | 2 | 1 | 1 | 1 | 1 | 1 | 1 | 2 | 1 |

Kilder for vurdering:

|  |  |
| --- | --- |
| Link | Hva måles |
| <https://www.globalrightsindex.org/en/2022> | Each year we rate countries depending on their compliance with collective labour rights and document violations by governments and employers of internationally recognised rights. |
| <https://www.globalslaveryindex.org/2018/data/maps/#prevalence> | Index provides a country by country ranking of the number of people in modern slavery, as well as an analysis of the actions governments are taking to respond, and the factors that make people vulnerable |
| <https://www.fn.no/Statistikk/korrupsjon> | Indeksen viser graden av korrupsjon i landet, slik næringslivsfolk, akademikere og risikoanalytikere oppfatter det. |
| <https://www.fn.no/Statistikk/gii-likestilling> | En indeks som fanger opp skjevfordeling mellom kjønnene for helse, medbestemmelse og yrkesaktivitet |
| <https://www.fn.no/Statistikk/demokratiindeksen> | Indeksen måler graden av demokrati |
| <https://www.fn.no/Statistikk/likest.-i-arbeidslivet> | Indikatoren viser hvor stor prosentandel av det totale arbeidsmarkedet som er kvinner. |
| <https://www.fn.no/Statistikk/sivile-rettigheter> | Statistikken viser hvor godt innbyggerne i et land får oppfylt sine sivile rettigheter. Eksempler på sivile rettigheter er ytringsfrihet, religionsfrihet og retten til et privatliv. |

Både for kunde og leverandørkjeden har landene vi opererer i lav risiko for brudd på menneskerettigheter. Mye taler for anstendige arbeidsforhold, høy grad av likestilling og liten grad av korrupsjon. Italia peker seg ut når det gjelder korrupsjon. England og USA skårer lavt på arbeiderrettigheter.

# Vår påvirkning

Vi er en relativt liten bedrift styrt av oljebransjens krav og kontroller. Vi har generelt liten direkte innvirkning på våre kunder og våre største leverandører. Det vi derimot har er støtte i UNGP når vi stiller rimelige spørsmål knyttet til leverandører og deres hensyn til forsvarlighet i forretningsdrift og deres etterlevelse av menneskerettighetene.

Vi vil bruke denne myndigheten og har etablert UNGP i interne prosesser for godkjenning av leverandører.

Vi vurderer at det er lav risiko for at vi har forårsaket, bidratt til eller direkte kan knyttes til negativ påvirkning på menneskerettigheter, arbeidsrettigheter eller korrupsjon.

Våre produkter bidrar til oljeutvinning og CO2 utslipp fra olje og gass. Dette har negative konsekvenser for miljøet, men samfunnet trenger fortsatt olje og gass. Vi arbeider for å bidra i omleggingen til mere miljøvennlig energikilder og vi bidrar til å forhindre utslipp og ulykker ved å levere riktig produkt med rett kvalitet tilpasset kundenes behov. Vår service av produkter bidrar til at de varer lenger og sparer CO2 utslipp da utskifting utsettes. Vi har lagt strategiske planer for deltakelse i utviklingen av grønn teknologi. Internt bruker vi begrepet Clean Tech om dette.

# Policy personlig data

Selskapet har en klar policy rundt beskyttelse av privat/personlig informasjon. GDPR Personvernerklæring forklarer de rettighetene som den enkelte har til informasjon om seg selv, og «retten til å bli glemt». Personlig og privat informasjon rundt egne ansatte, kunder, leverandører og andre personer som selskapet kommuniserer med, beskyttes og deles ikke utenfor selskapets egne systemer.

Sosiale medier behandles med forsiktighet og respekt, og ingen bilder eller navn deles uten at aksept er gitt på forhånd.

# Funn og tiltak etter aktsomhetsvurderingen

Momenta AS har gjort følgende funn i dette arbeidet:

**Sysselsetting:** Vi kan i sterkere grad følge opp våre leverandører på deres faktiske praksis i relasjon til sin leverandørkjede.

**Miljø og klima:** Vi kan i større grad søke å påvirke kundene til å forbedre sine miljøprestasjoner gjennom styrket fokus på kvalitet på våre produkter. Vi kan bidra til å redusere kundens kjemikalieforbruk og utslipp til miljø.

**Forbrukerinteresser (kundens interesser):** Det er rom for å styrke arbeidet med avvikshåndtering i Momenta AS. Med det menes at det gjøres grundigere analyser av årsaken til problemer gjennom rotårsaksanalyse som igjen redusere forekomsten av avvik.

**Kartlegging av leverandører:** Det er gjort kartlegging av leverandører og den risiko de utgjør for brudd på menneskerettigheter. Vi vil fortsette å følge med på utviklingen i disse selskapene.

Vi har full åpenhet om vårt arbeide for å sikre grunnleggende menneskerettigheter og anstendige arbeidsforhold og Aktsomhetsvurdering, etiske retningslinjer og Code of Conduct legges tilgjengelig på hjemmesiden vår. Vi har også en varslings og informasjonskanal på hjemmesiden.

Se vedlegg: Ansvarlighetskompasset-Momenta 04.06.25

SLUTT